Ранг
Ранг – берилген матрицанын нөлгө барабар эмес минорлорунун эң жогорку. даражасы. Ранг матрицанын сызыктуу көз каранды эмес сабынын (же мамычасынан) эң жогорку санына барабар. Матрицаны элементардык өзгөртүп түзүүдө (сабын же мамычасын орун алмаштырууда, сабын же мамычасын нөлдөн башка санга көбөйткөндө жана кошкондо) анын рангы өзгөрбөйт. Белгисиздердин коэффициенттеринен түзүлгөн матрицанын рангы ошол рангдын мамычасына бош мүчөнү кошкондо өзгөрбөсө, анда сызыктуу теңдемелердин системасы чыгарылышка ээ. 
 Математика

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9